Italijo, Republika Italsko (it.: "Italia", "Repubblica Italiana") – państwo położōne we Połedniowyj Ojropie, na Apynińskim Pōłwyspie, je ōune człōnkym wielu ôrganizacyjōw, m.in.: Ojropejskij Unije, NATO. Italijo noleży do ôźmiu nojbarzi industryjowonych a bogatych państw świata - G8. Cołkowito dugość lōndowyj granicy Italije wynosi 1932,2 km. Sōmsiaduje uōna s Francyjōm – 488 km granicy, Szwajcaryjōm – 740 km, Austrijōm – 430 km i Słowynijōm – 232 km). Wnōntzr terytoriōm Italije znojdujōm sie tyż dwa państwa-ynklawy: San Marino (39 km granicy) a Watykōn (3,2 km). Dugość wybrzeża italskigo wynosi aże 7600 km. Ôblewajōm je wody poru akwynōw Strzōdziymnygo Morza: Liguryjske Morze, Tyrryńske Morze, Jōńske Morze a Adriatycke Morze. Nojwyższy pōnkt połožōny je na nojwyższym masywie Ojropy, Mōnt Blanc. Nosi uōn miano Mōnt Blanc de Courmayeur – jygo wysokość to 4807 m n.p.m. Italijo podzielōno je na 20 rygiōnōw (5 ś nich na szczygōlnych prowach), 109 prowincyji (s kerych 2 sōm autōnōmiczne) a 8092 gminy.